6 เรื่องราวความรักดั่งนิยายของตู่-ปิยวดี และมาวิน ทวีผล

ในที่สุดเรื่องราวความรักของคนบันเทิง ที่เหมือนนิยายอย่างคู่ของผู้จัดละครทายาทตระกูลดัง ตู่-ปิยวดี มาลีนนท์ และหนุ่มมาดเพลย์บอย ที่วันนี้ได้กลายเป็นเสือสิ้นลายอย่างสิ้นเชิงแล้ว อย่าง อปป้ามาวิน ทวีผล ก็ได้เข้าสู่ประตูวิวาห์ไปที่เรียบร้อยแล้ว ท่ามกลางการแสดงความยินดีของผู้คนในวงการบันเทิง และเหล่าแฟนคลับของอปป้ามาวิน และในบทความวันนี้ เราจะมาเสนอ 6 เรื่องราวความรักดั่งนิยายของทั้งคู่มาฝากกันค่ะ

การพบกันครั้งแรก

มาวินได้กล่าวว่า เขาได้เจอกับคุณตู่ครั้งแรกที่คลินิกหมอฝัน แล้วความสวย ออร่าของคุณตู่ก็เข้าตาเขาอย่างจัง เรียกได้ว่าเป็นรักแรกพบเลยทีเดียว แต่ก็ทั้งคู่ก็ยังไม่ได้ทำความรู้จักกัน และหลังจากนั้นในงานครอบครูของช่อง 3 ทั้งคู่ก็ได้พบกันอีกครั้งในงาน โดยมาวินได้บอกว่า หลังเสร็จสิ้นงาน คุณตู่ได้คลานเข่ามาหาเขา และขอแลกบีบีกัน เพราะคุณตู่กำลังมองหานักแสดงที่เขามีบุคลิกตรงกับตัวละคร และหลังจากนั้น หนุ่มมาวินก็หมั่นส่งข้อความหาคุณตู่ทุกวัน

การเริ่มต้นความรักท่ามกลางดราม่าที่ถาโถม

ในช่วงแรกๆของความรัก คุณตู่ได้รับการเตือนจากเพื่อนๆ ทั้งในวงการและนอกวงการ ให้ระวังหนุ่มมาวิน เนื่องจากบุคลิกของเขาที่เป็นคนขี้เล่น และอาจจะดูเพลย์บอยไปด้วยซ้ำ แต่ด้วยความหนักแน่นของทั้งคู่ และการเชื่อใจของกันและกัน ทำให้ทั้งสองได้สร้างบทเริ่มต้นของความรักที่แข็งแรง