6 เรื่องราวความรักของโต๋และไบรท์

ถือว่าเป็นคู่รักคนบันเทิงที่เหมาะสมกันดังกิ่งทองใบหยก สำหรับคู่ของโต๋-ศักดิ์สิทธิ์ นักร้องและนักดนตรีชื่อดัง และไบรท์-พิชญทัฬห์ ผู้ประกาศข่าวทางช่อง 3 ที่มากความสามารถ ซึ่งทั้งสองคน ก็ได้ทำพิธีสู่ขอ และหมั้นหมายกันเป็นที่เรียบร้อยแล้ว ท่ามกลางความอบอุ่นของครอบครัว ซึ่งจัดที่โรงพยาบาลรามาธิบดี ซึ่งเป็นที่พักรักษาตัวของคุณแม่ของสาวไบรท์ ที่กำลังป่วยอยู่ในขณะนี้ และในบทความวันนี้ จะขอนำเสนอ 6 เรื่องราวความรักของโต๋ และไบรท์ค่ะ

การพบกันครั้งแรก

ทั้งคู่ได้โคจรมาพบกันเป็นครั้งแรกในรายการ คนไทยที่หนึ่งในโลก ซึ่งสาวไบรท์ได้ทำหน้าที่เป็นพิธีกร ซึ่งในตอนนั้นเธอก็เป็นพิธีกรหน้าใหม่ และหนุ่มโต๋ก็ได้เข้าวงการบันเทิงเป็นที่เรียบร้อยแล้ว แต่โด่งดังในฐานะนักเปียโน ซึ่งยังไม่ได้ออกซิงเกิ้ลเป็นของตนเอง แต่ก็ยังไม่ได้คบหากัน และทั้งคู่ก็ได้มาพบกันอีกครั้ง เมื่อทั้งสองได้ทำงานกับบริษัท BEC และได้เริ่มปลูกต้นรักขึ้น

การออกงานคู่กันเป็นครั้งแรก

ทั้งคู่ไม่ได้เปิดตัวคบกันอย่างหวือหวา แต่ก็มีคนซุบซิบ และก็มีคนตั้งข้อสังเกตว่าทั้งคู่อาจจะคบหาดูใจกัน จนกระทั่งทั้งคู่ได้ออกงาน แพรว แชริตี้ ที่ทั้งคู่ต้องเดินแบบคู่กัน และก็มีช่วงที่ทั้งคู่ต้องส่งสายตา และจับมือกัน ซึ่งก็ตอกย้ำข่าวลือว่าทั้งคู่อาจจะเริ่มคุยกันแล้ว