6 สิ่งที่คุณควรทราบเกี่ยวกับพิมรี่พาย

นับว่าเป็นกระแสขึ้นมาอีกครั้ง สำหรับแม่ค้าออนไลน์สุดปังอย่างพิมรี่พาย เมื่อเธอได้เดินทางไปบริจาคแผงโซล่าเซลล์ให้กับโรงเรียนแห่งหนึ่งในอำเภออมก๋อย จังหวัดเชียงใหม่ ซึ่งจริงๆแล้ว เธอนั้นมีชื่อเสียงอยู่ในโลกออนไลน์มาสักพักใหญ่ๆแล้ว ในเรื่องของการค้าขายที่เก่ง และมีเอกลักษณ์ไม่เหมือนใคร รวมถึงการเป็นแม่บุญทุ่ม และใจบุญมากๆ ที่มักจะเอื้อเฟื้อแก่ผู้ที่ด้อยโอกาสกว่าตนทั้งนั้น ในวันนี้ พวกเราจะมาแนะนำให้คุณรู้จักกับแม่ค้าคนสวย พิมรี่พาย ที่คุณจะต้องหลงรักเธอมากกว่าเดิม

ชื่อเสียงเรียงนามของเธอ

แม้ว่าเราจะเรียกเธอกันติดปากว่าพิมรี่พาย ซึ่งเป็นชื่อเธอได้แรงบันดาลใจมาจากแพรี่พาย ช่างแต่งหน้าคนดังเมื่อไม่กี่ปีมานี้ และเธออยากจะเก่งให้ได้เหมือนกับเธอ จึงตั้งชื่อตัวเองคล้ายๆว่า พิมรี่พาย และก็เป็นชื่อที่เธอใช้เรียกตัวเองมาจนถึงวันนี้ แต่ชื่อจริงๆของเธอนั้นคือ พิมรดาภรณ์ เบญจวัฒนะพัชร์ และก็มีชื่อเดิมตั้งแต่กำเนิดว่า จิตรา สนองเกียรติ

เธอเติบโตในกรุงเทพ

แม้ว่าคุณพ่อของเธอจะเป็นคนชุมพร และแม่ของเธอเป็นคนใต้ นครศรีธรรมราช แต่พิมรี่พายนั้นได้เติบโตมาในกรุงเทพ และได้เข้าศึกษาที่โรงเรียนวัดเจ้ามูล ซึ่งในคลิปหนึ่งในช่องยูทูปของเธอนั้น เธอได้เดินทางไปโรงเรียนของเธอเพื่อจัดกิจกรรม และมอบทุนการศึกษาให้กับนักเรียนทุกคนในเทอมนั้นให้ได้เรียนฟรี ซึ่งเธอได้ควักเงินสดของตัวเองไปเป็นจำนวนสองแสนกว่าบาท เพื่อให้รุ่นน้องของเธอได้เรียนฟรีในเดือนนั้น