7 เหตุผลที่ควรลบทุกอย่างเกี่ยวกับแฟนเก่าบนโซเชียลมีเดีย

ในความสัมพันธ์ที่อาจจะจบไม่สวย หรือไปกันไม่ได้ ทำให้ต้องเลิกรากันไปในที่สุด เป็นสิ่งที่ไม่มีใครอยากให้เกิด แต่เมื่อรั้งไว้ไม่ได้ หรือมีแต่ทำให้มีความทุกข์ คุณก็ควรหันมารักตัวเองให้มากขึ้น สิ่งหนึ่งที่ยังไม่อาจทำให้คนส่วนใหญ่มูฟออน หรือเดินไปข้างหน้า คือความทรงจำ และในปัจจุบันเราก็ใช้โซเชียลมีเดียจนกลายเป็นส่วนหนึ่งของชีวิตประจำวัน เพื่อให้ความสุขของคุณคืนกลับมาให้เร็วที่สุด คุณควรที่จะลบทุกอย่างที่เกี่ยวกับแฟนเก่าออกไป เพื่อที่จะทำให้คุณเดินไปข้างหน้าได้ และนี่ก็คือ 7 เหตุผลที่ควรลบทุกอย่างเกี่ยวกับแฟนเก่าบนโซเชียลมีเดีย

ลดการที่จะต้องมานั่งตอบคำถามจากผู้คนรอบข้าง

การลบรูปภาพของแฟนเก่าออกจากโซเชียลมีเดียนั้นเป็นการประกาศการเลิกราของคุณกับเขาอย่างเป็นทางการ ดังนั้นหากคุณไม่ต้องการให้คนอื่นถามคำถามคุณอยู่เรื่อย ๆ คุณควรที่จะลบรูปคู่ออกไป เพื่อที่จะได้ไม่ต้องตอบคำถามเหล่านั้นมากนัก

เป็นการให้เวลากับตัวคุณเอง

หลังจากที่เลิกรากันไปแล้ว คุณอาจจะมีความรู้สึกที่อยากจะให้เวลากับตัวเองบ้าง เพราะมันคือการสิ่งสุดความทรงจำของช่วงชีวิตของคุณช่วงหนึ่ง ดังนั้นการลบทุกอย่างที่เป็นอดีต ไม่ให้คุณเห็นอีกต่อไป เป็นการเริ่มต้นใหม่ที่ดี

รู้สึกโล่งปลอดโปร่ง

หากคุณเพิ่งหลุดพ้นจากความสัมพันธ์ที่เลวร้าย และทำให้คุณทุกข์ใจอยู่เสมอ การลบทุกอย่างจะเป็นผลดีเป็นอย่างยิ่งต่อคุณ เพราะยิ่งคุณเห็นภาพเหล่านั้น มันก็จะยิ่งดึงให้คุณดำดิ่งอยู่ในความทรงจำที่เลวร้ายอยู่เสมอ